Тоня Трайкова
Сянка

chitanka.info

Върви пред мене, мое женско тяло,

аз само сянката съм на една безкрайност,

която в теб е сложила начало

на своите знамения и тайни.

По твоя слънчев циферблат разнищвам

загадъчния ход на часовете.

Змията щом те направлява, нищо

освен една луна за мен не свети.

И ръста ми по тебе се измерва.

На тъмното и светлото в играта

расте и се смалява, но е верен

на всяка стъпка и на стъпалата.

И ако някога към равнината тръгна,

когато ти ме теглиш към морето,

ще страдаме, ще страдаме безмълвно,

без да разбираме защо сме слети.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.